বিগ বস বাংলা ১

বিগ বস বাংলা ১ ভারতীয় আপাতবাস্তব টেলিভিশন অনুষ্ঠান বিগ বসের বাংলা সংস্করণের প্রথম মৌসুম ছিল।Bigg Boss sets out to capture Bengali nights এন্ডেমল শাইন ভারত দ্বারা প্রযোজিত এই মৌসুমটি ২০১৩ সালের ১৭ই জুন তারিখে উদ্বোধনী অনুষ্ঠানের মাধ্যমে শুরু হয়েছিল, যা ৯০ দিনের যাত্রা শেষে ২০১৩ সালের ১৪ই সেপ্টেম্বর তারিখে ফাইনালের মাধ্যমে সম্পন্ন হয়েছে। এই মৌসুমটি ভারতীয় টেলিভিশন চ্যানেল ইটিভি বাংলায় সম্প্রচারিত হয়েছে। ভারতীয় অভিনেতা মিঠুন চক্রবর্তী এই মৌসুমের উপস্থাপনা করেছেন।

১৫ জন প্রতিযোগীর অংশগ্রহণে অনুষ্ঠিত এই মৌসুমটি ভারতীয় সঙ্গীতশিল্পী অনীক ধর জয়লাভ করেছেন, অন্যদিকে রুদ্রনীল ঘোষ প্রথম রানার-আপ হয়েছেন। এছাড়াও কনীনিকা বন্দ্যোপাধ্যায় এবং সুদীপ্তা চক্রবর্তী ফাইনালে পৌঁছেছিলেন।

বিন্যাস
বিগ বস বাংলা মূলত ইয়ন ডে মোল জুনিয়র দ্বারা নির্মিত ওলন্দাজ অনুষ্ঠান বিগ ব্রাদারের আদলে নির্মিত, যার মূলভাব হচ্ছে বিভিন্ন চ্যালেঞ্জিং পরিস্থিতিতে প্রতিযোগীদের শারীরিক ও মানসিক শক্তি এবং ব্যক্তিত্ব পরীক্ষা করা। সাধারণত অভিনয়শিল্পী, মডেল, খেলোয়াড় অথবা আপাতবাস্তব টেলিভিশন অনুষ্ঠানের প্রতিযোগীর মতো বিনোদনশিল্পের সাথে জড়িত ব্যক্তিরা এই অনুষ্ঠানে অংশগ্রহণ করে থাকে।

এই অনুষ্ঠানে অংশগ্রহণকারী প্রতিযোগীগণ "বাসিন্দা" হিসেবে পরিচিত, যারা একটি বিশেষভাবে নির্মিত বাড়িতে একসাথে বসবাস করে, যা বাইরের বিশ্বের থেকে সম্পূর্ণ বিচ্ছিন্ন। বাড়িটি ক্যামেরা এবং মাইক্রোফোন দিয়ে সজ্জিত, যা প্রতিযোগীদের প্রতিটি কাজ এবং কথোপকথন ধারণ করে থাকে। প্রতিযোগীদের ফোন, ইন্টারনেট অথবা খবরের মতো বাইরের যোগাযোগের কোনো সুবিধা ছাড়াই থাকতে হয়, যা তাদের পারস্পরিক সম্পর্ককে বাড়িয়ে তোলে। প্রতি সপ্তাহে, বাসিন্দারা একে অপরকে বাড়ি হতে অপসারণ করার জন্য মনোনীত করে, যেখানে সর্বাধিক মনোনয়ন পাওয়া বাসিন্দাদের নাম ঘোষণা করা হয় এবং দর্শকরা এসএমএস, সামাজিক মাধ্যম অথবা স্মার্টফোন অ্যাপ্লিকেশনের মাধ্যমে যাকে উচ্ছেদ থেকে বাঁচানোর পক্ষে ভোট দেওয়ার সুযোগ পান। অতঃপর দর্শকের ভোটের ভিত্তিতে সবচেয়ে কম ভোট পাওয়া বাসিন্দা বাড়ি অর্থাৎ এই প্রতিযোগিতা হতে বিদায় নেয়। এই প্রক্রিয়া চলতে থাকে যতক্ষণ না একজন প্রতিযোগী বিজয়ী হয়,যা একটি শিরোপা জয়লাভ করার পাশাপাশি প্রায়ই একটি উল্লেখযোগ্য নগদ পুরস্কার অর্জন করেন।

বাসিন্দা
থাম্ব|ডান|220px|এই মৌসুমের বিজয়ী অনীক ধর

 স্থান  বাসিন্দা  পেশা      অবস্থা  ১  অনীক ধর  সঙ্গীতশিল্পী  দিন ১  দিন ৯০   ২  রুদ্রনীল ঘোষ  অভিনেতা  দিন ১  দিন ৯০   ৩  কনীনিকা বন্দ্যোপাধ্যায়  অভিনেত্রী  দিন ১  দিন ৯০   ৪  সুদীপ্তা চক্রবর্তী  অভিনেত্রী  দিন ১  দিন ৯০   ৫  কার্লিটা মোহিনী  সঙ্গীতশিল্পী  দিন ১  দিন ৮৪   ৬  অভিজিৎ বর্মন  সঙ্গীতশিল্পী  দিন ১  দিন ৮৪   ৭  মল্লিকা মজুমদার  অভিনেত্রী  দিন ১  দিন ৭৭   ৮  কার্তিক দাস বাউল  সঙ্গীতশিল্পী  দিন ১০  দিন ৭০   ৯  নন্দিনী পাল  উপস্থাপক  দিন ১  দিন ৬৩   ১০  বিক্রম চট্টোপাধ্যায়  অভিনেতা  দিন ১  দিন ৫৫   ১১  আইরিস মাইটি  অভিনেত্রী  দিন ১  দিন ৪৯   ১২  সম্পূর্ণা লাহিড়ী  মডেল ও অভিনেত্রী  দিন ১  দিন ৪২   ১৩  মাহেশ জালান  জ্যোতিষী  দিন ১  দিন ৩৫   ১৪  মানবী বন্দ্যোপাধ্যায়  লেখিকা  দিন ১  দিন ২১   ১৫  কায়েস কালিম  জিম প্রশিক্ষক  দিন ১  দিন ৭  

তথ্যসূত্র

বহিঃসংযোগ


বিষয়শ্রেণী:বিগ বস বাংলার মৌসুম
বিষয়শ্রেণী:২০১৩-এ ভারতীয় টেলিভিশন মৌসুম
বিষয়শ্রেণী:ইটিভি বাংলার মৌলিক অনুষ্ঠান
বিষয়শ্রেণী:কালার্স বাংলার মৌলিক অনুষ্ঠান